  Туспуктэм: Руслан Нуриахметов Майя Бывальцева 14-тӥ оштолэзьысен Удмуртиысь нюлэсъёсын тылпу потонлы кышкытлыко вакыт ялэмын. Со сярысь элькунысь инкуазь узырлыкъёсъя но инкуазез утёнъя министр Денис Удалов «ВКонтакте» мерлыко вотэсысь бамаз ивортӥз. « Таяз арын музъем вылын кӧс турын ӝуан 60-лэсь трос учыръёсын пусъемын ни, ваньмыз сямен адями янгышен кылдӥзы » Денис Удалов, Удмуртиысь инкуазь узырлыкъёсъя но инкуазез утёнъя министр Та нуналысен элькунысь нюлэсъёсын уг яра: - тылскыны, усьтэм тыл вылын сиён лэсьтыны; - ӝуась шыртылъёсты, тамак пумъёсты но пӧсь пенез, пияла ӟенеликъёсты, банкаосты куяны; - пӧйшурасьёслы – сутскись яке гыбдась материалъёслэсь пыжъёсты кутыны; - вӧё яке сутскись суретъёстын пыӵам материалъёсты келляны; - гыбето интыосын усьтэм тылын ужъёсты быдэсъяны; - нюлэскы ӝуг-жаг куяны. Со куронъёсты тӥян секыт адӟонэ вуттыны быгатоз, тыл ваньзэ ньлыса кошкыны быгатэ. Сыӵе учырын 10 арозьлы пытсэт сьӧрыны шедьыны луоз. Тылпу сярысь ивортоно: - министерстволэн диспетчер управленияз: 8(3412) 27-13-60, 8-800-100-94-00; - тылпу кысӥсьёслы: 01, 101, 112. Тодэ вайытом, 10-тӥ оштолэзьысен 30-тӥ инвожоозь Удмуртиын тылпулэсь утиськонъя нимысьтыз режим кутэмын. Тегъёс: тылпу нюлэс ДенисУдалов Удмуртия  